b'\n_START_ARTICLE_\nJan Proch\xc3\xa1zka\n_START_SECTION_\nKarriere\n_START_PARAGRAPH_\nProch\xc3\xa1zka har gjennom flere sesonger v\xc3\xa6rt en del av den internasjonale orienteringseliten. Han slet likevel lenge med \xc3\xa5 oppn\xc3\xa5 de helt store resultatene i VM. 7.-plassen fra sprinten p\xc3\xa5 hjemmebane i tsjekkiske Olomouc er stadig hans beste individuelle VM-plassering. _NEWLINE_I VM i sveitsiske Lausanne hadde Tsjekkia et godt lag. De var langt i fra favoritter, men etter gode etapper av Tomas Dlabaja og Jan \xc5\xa0ediv\xc3\xbd kunne Proch\xc3\xa1zka l\xc3\xb8pe ut p\xc3\xa5 sin sisteetappe med kontakt med teten. Tsjekkeren l\xc3\xa5 klokt i ryggen p\xc3\xa5 Norge og Sverige, og la inn et voldsomt rykk da l\xc3\xb8perne n\xc3\xa6rmet seg m\xc3\xa5l. Proch\xc3\xa1zka l\xc3\xb8p enkelt i fra Norges Olav Lundanes og Sveriges Anders Holmberg og kunne l\xc3\xb8pe alene til m\xc3\xa5l og juble for et overraskende tsjekkisk VM-gull. Han han var med p\xc3\xa5 laget til Kalevan Rasti som gikk til topps i Jukola i 2013. Proch\xc3\xa1zka l\xc3\xb8p da den femte etappen og var en del av den r\xc3\xa5sterke avslutningstrioen til Kalevan Rasti; Jan Proch\xc3\xa1zka, Fabian Hertner og Thierry Gueorgiou.'